EkBass/fiwiki-20250220-pages-articles huggingface dataset:
Chris Klug

Christopher Jeffries ”Chris” Klug (s. 18. marraskuuta 1972) on yhdysvaltalainen lumilautailija. Klug osallistui vuosien 1998, 2002 ja 2010 talviolympialaisiin. Naganossa 1998 hän sijoittui lumilautailun suurpujottelussa kuudenneksi. Klug sai heinäkuussa 2000 maksansiirron yhdeksän vuotta aiemmin todetun primaarin sklerosoivan kolangiitin takia. Puolisentoista vuotta leikkauksen jälkeen Klug osallistui Salt Lake Cityn talviolympialaisiin, jossa hän voitti parisuurpujottelussa pronssimitalin. Vancouverin talviolympialaisissa 2010 hän sijoittui parisuurpujottelussa seitsemänneksi. Klug oli ensimmäinen elinsiirron läpikäynyt, joka osallistui olympialaisiin. ==Lähteet== Luokka:Yhdysvaltalaiset lumilautailijat Luokka:Yhdysvaltalaiset olympiamitalistit Luokka:Vuonna 1972 syntyneet Luokka:Elävät henkilöt
Lumi (täsmennyssivu)

Lumi tarkoittaa seuraavia: *lumi, veden jäätynyt kiteinen muoto *Lumi, Orhan Pamukin kirja *Lumi, suomalainen asustealan yritys *Lumi, etunimi ** Lumi Cavazos, meksikolainen näyttelijä *Lumi, Suomessa sijaitseva supertietokone ;Maantiede * Aitape-Lumi, alue Papua-Uudessa-Guineassa * Al-Lumi, kylä Keski- Jemenissä * Lumi, kylä Keski-Jemenissä * River Lumi (Kawimbi River), Tansaniassa ja Keniassa ;Muita: * Lumi, Edward Vesalan albumi * Lumi, libanonilainen yhtye * Lumi, tietokoneohjelma * Lumi laring ta ghawdex, appelsiinilaji * Salmo lumi, kalalaji
Y Kant Tori Read

Y Kant Tori Read oli yhdysvaltalaisen laulaja-lauluntekijä Tori Amosin 1980-luvun loppupuolella toiminut yhtye. ==Historiaa== Amos perusti Y Kant Tori Read -yhtyeen vuonna 1986. Yhtyeeseen kuuluivat alun perin kitaristi Steve Caton, basisti Brad Cobb ja myöhemmin Guns N’ Roses - ja Velvet Revolver -yhtyeissä vaikuttanut Matt Sorum. Yhtyeen albumilla soittivat myös Steve Farris ja Paulinho da Costa. Y Kant Tori Read työskenteli muun muassa tuottaja Joe Chiccarellin ja lauluntekijä Kim Bullardin kanssa.Y Kant Tori Read Biography BillboardInterview with Joe Chiccarelli Hit QuartersPaul Campbell: Tori Amos - Collectibles (ISBN 978-0825615788) (Omnibus Press, 1997) Yhtyeen nimi Y Kant Tori Read (”why can’t Tori read”, suom. ”miksei Tori voi lukea”) tulee siitä, että Amos erotettiin nuorena Peabodyn musiikkikoulusta, koska hän ei halunnut lukea nuotteja vaan soittaa korvakuulolta. Yhtye julkaisi albumin Y Kant Tori Read vuonna 1988. Albumilta julkaistiin singlet ”The Big Picture” ja ”Cool On Your Island”. Kappaleesta ”The Big Picture” tehtiin musiikkivideo.Y Kant Tori Read Discography Discogs Albumi ei menestynyt kaupallisesti ja yhtye hajosi pian sen julkaisemisen jälkeen. Levy-yhtiö Atlantic Records halusi kuitenkin pitää Amosin listoillaan sooloartistina. Hän julkaisi ensimmäisen sooloalbuminsa Little Earthquakesin vuonna 1992. Amosin saavutettua menestystä sooloartistina monet kuuntelijat kiinnostuivat Y Kant Tori Readin musiikista. Yhtyeen albumista ja singleistä tuli keräilyharvinaisuuksia, koska Amos kieltäytyi julkaisemasta niitä uudelleen. Liveversio kappaleesta ”Cool on Your Island” julkaistiin vuonna 2005 musiikkiboksilla The Original Bootlegs. Yhtyeen albumi julkaistiin viimein uudelleen vuonna 2017 ja lisättiin samalla myös streaming-palveluihin. Uusi julkaisu on remasteroitu versio albumista.Tori Amos's First Album, 'Y Kant Tori Read,' Has Been Remastered 4.9.2017 ==Diskografia== ===Albumit=== * Y Kant Tori Read (1988) ===Singlet=== * The Big Picture (1988) * Cool On Your Island (1988) ==Lähteet== Luokka:1980-luvun yhtyeet ja sooloartistit Luokka:Yhdysvaltalaiset popyhtyeet Luokka:Yhdysvaltalaiset rockyhtyeet Luokka:Tori Amos
Lumi (albumi)

Lumi on suomalaisen avantgardejazzsäveltäjän, yhtyeenjohtajan ja rumpalin Edward Vesalan albumi, joka on nauhoitettu 1986 ja julkaistu ECM:n merkillä 1987.ECM discography Viitattu 18.10.2011 ==Vastaanotto== Kritiikeissä albumi sai vaihtelevan vastaanoton. The Penguin Guide to Jazz valitsi albumin keskeiseksi albumiksi listalleen List of Crown albums in The Penguin Guide to Jazz. Allmusicin katsauksessa albumi sai kaksi tähteä viidestä.Allmusic Review Viitattu 18.10.2011 ==Kappaleet== :Sävellykset Edward Vesala ellei toisin mainita # # # # # # # # # ==Kokoonpano== *Edward Vesala – rummut, lyömäsoittimet *Esko Heikkinen – trumpetti, piccolotrumpetti *Pentti Lahti – alttosaksofoni, baritonisaksofoni, huilu *Jorma Tapio – alttosaksofoni, klarinetti, bassoklarinetti, huilu *Tapani Rinne – tenorisaksofoni, sopraanosaksofoni, klarinetti *Kari Heinilä – tenorisaksofoni, sopraanosaksofoni, huilu *Tom Bildo – pasuuna, tuuba *Iro Haarla – piano, harppu *Raoul Björkenheim – kitara *Taito Vainio – harmonikka *Häkä – basso ==Lähteet== Luokka:Edward Vesalan albumit Luokka:Vuoden 1987 albumit
SMS Köln

Köln tai Cöln on ollut ainakin viiden Saksan laivaston aluksen nimenä. Kaiserliche Marine *SMS Cöln (1909), Kolberg-luokan risteilijä *SMS Cöln (1916), Cöln-luokan risteilijä Reichsmarine, josta 1935 muodostettiin Kriegsmarine *Köln (1928), Königsberg-luokan risteilijä Länsi-Saksan laivasto *Köln (F220), Köln-luokan fregatti (Type 120) *Köln (F211), Bremen-luokan fregatti (Type 122).
Jukka Komppa

Jukka Samuli Komppa (s. 14. tammikuuta 1958 Vaala) on suomalainen kirjailija. ==Ura== Jukka Komppa työskenteli Keskisuomalaisessa 1981–1996. Tänä aikana hän opiskeli myös Jyväskylän Yliopistossa, jossa hänen pääaineenaan oli yleinen historia. Komppa teki historiasta lisensiaatintyönsä 1993 ja väitteli tohtoriksi 1995. Komppa on kehittänyt Jyväskylää kulttuurikaupunkina myös yhdistyselämässä. Hän on ollut Jyväskylän suomalais-saksalaisen yhdistyksen varapuheenjohtajana ja hallituksessa ja Suomen maakuntakirjailijoiden varapuheenjohtajana. Lisäksi hän on Keski-Suomen kulttuuriyhdistys ry:n perustajia ja toimii sen hallituksessa. Kompan elämässä ovat tärkeitä perhe, ystävät ja yleensäkin sosiaaliset suhteet. Komppa sai Jorma ja Eila Tiaisen rahaston kannustuspalkinnon vuonna 2000. Hän oli myös Helsingin Sanomain kirjallisuuspalkinnon ehdokkaana teoksella Vihan pidot vuonna 1997. ==Perhesuhteet== Kompan äiti oli keskipohjalainen, isä Karjalan siirtolainen. Hän syntyi Vaalassa Oulujärven rannalla ja muutti jo puolivuotiaana Ranualle, jossa asui 20 vuotta. Teoksessaan Aukeilla hillasoilla hän kuvaa 1970-luvun alun Ranuaa. ==Kirjallinen tyyli== Kirjoissaan Jukka Kompalla on usein historiallinen pohja, ja esim. vuonna 2010 ilmestyneessä teoksessaan Leningradin valloitus historiaa on käsitelty vaihtoehtoisesta näkökulmasta. ==Tuotanto== === Romaaneja === * Vihan pidot. Atena (1997) * Keijo Pollelan toinen tuleminen. Atena 1998. * Ukri ja Leinikki. Kopijyvä 1999. * Minä olen. Atena 2001. * Toimittajat. Minerva 2003. * Aukeilla hillasoilla. Minerva 2005. * Leningradin valloitus. Etukeno 2010. ===Proosaa=== * Hitlereitä. Marmorikirjat : lyhyttä proosaa. Kopijyvä 2000. ===Tietokirjat=== * Walter Frank ja taisteleva tiede : aseena Ranskan historia. Studia historica Jyväskyläensia 53 (väitöskirja). Jyväskylän yliopisto 1995. ==Lähteet== * Jukka Komppa Kirjasampo.fi:ssä ==Aiheesta muualla== * Katriina Kajanneksen artikkeleita Luokka:Suomalaiset kirjailijat Luokka:Suomalaiset novellikirjailijat Luokka:Vuonna 1958 syntyneet Luokka:Elävät henkilöt
SMS Schlesien

SMS Schlesien oli Saksan keisarikunnan laivaston Deutschland-luokan taistelulaiva. == Valmistus == Alus tilattiin Schichaulta Danzigista ja sen köli laskettiin 19. marraskuuta 1904. Alus laskettiin vesille 28. toukokuuta 1906 ja se valmistui 5. toukokuuta 1908.Gardiner, Robert 1860-1905 s. 249Dodson, Aidan s. 66 == Palvelus == Schlesien liitettiin palvelukseen otettaessa Avomerilaivaston 1. taistelulaivueeseen, jonka mukana se oli ensimmäisen maailmansodan kaksi ensimmäistä vuotta. Alus siirrettiin 2. taistelulaivueeseen yhdessä neljän sisaraluksensa kanssa. Alus osallistui Skagerrakin taisteluun touko-kesäkuun vaihteessa 1916, jonka aikana se ei kuitenkaan ollut kuin hetken tulitoiminnassa. Taistelun jälkeen se oli vartiolaivana, kunnes alus poistettiin palveluksesta 1917 siirtämällä se koululaivaksi. Versailles’n rauha salli Saksan pitää ainoastaan kahdeksan vanhentunutta taistelulaivaa, joista yhtenä Schlesien. Keisarillisesta laivastosta muodostettu Reichsmarine modernisoi aluksen, ja se siirrettiin uudelleen koululaivaksi. Toisessa maailmansodassa alus osallistui Norjan maihinnousuun huhtikuussa 1940 ja sen jälkeen palasi koulutustehtäviin. Uransa lopun alus oli ilmatorjunta-aluksena Itämerellä. Huhtikuussa 1945 alus oli matkalla Swinemündeen täydentämään varastojaan ja toimittaakseen evakuoimansa haavoittuneet maihin, kun se osui miinaan. Alus upposi matalaan veteen, jolloin pääosa sen aseista jäi toimintakykyiseksi. == Lähteet == * * * === Viitteet === == Aiheesta muualla == Luokka:Deutschland-luokan taistelulaivat Luokka:Kriegsmarinen taistelulaivat Luokka:Reichsmarinen taistelulaivat Luokka:Saksan ensimmäisen maailmansodan taistelulaivat Luokka:Saksan toisen maailmansodan taistelulaivat
Catwoman (lyhytanimaatio)

Catwoman on 2011 suoraan DVD:lle julkaistu lyhytanimaatioelokuva. Se perustuu DC Comicsin sarjakuvahahmoon Kissanaiseen. Elokuvan käsikirjoitti Paul Dini ja ohjasi Lauren Montgomery. Äänirooleissa olivat muun muassa Eliza Dushku ja John DiMaggio. Elokuva on viides DC Entertainmentin ja Warner Bros. Animationin tuottamista lyhytelokuvista. Se julkaistiin Batman: Year One -elokuvan DVD:n bonusmateriaalina.Bruce Timm Confirms Catwoman Short with BATMAN: YEAR ONE Film; Hears Positive Buzz About GREEN LANTERN The Daily Blam 20.2.2011 Viitattu 18.10.2011 ==Juoni== Kissanainen saa vihjeen Gotham Cityn rikollisen Rough Cutin salakuljettavan jotain muutakin kuin timantteja. Hän päättää lähteä roiston perään ja löytää tämän paikallisesta strippiklubista. Rough Cut onnistuu pakenemaan paikalta, kun hän huomaa Kissanaisen olevan vain hänen suunnitelmansa perässä. Tilanne ajautuu lopulta satamaan, jossa Rough Cut odottaa juuri saapunutta lastiaan. Myös Kissanainen löytää tiensä paikalle ja onnistuu estämään roiston aikeet. == Äänirooleissa == == Lähteet == Luokka:Vuoden 2011 yhdysvaltalaiset elokuvat Luokka:DC-animaatio Luokka:DC- universumiin perustuvat elokuvat Luokka:Yhdysvaltalaiset animaatioelokuvat Luokka:Yhdysvaltalaiset lyhytelokuvat Luokka:Suoraan videolle julkaistut elokuvat
Haarin mitta

Haarin mitta on matemaattisessa analyysissa mitta, jonka avulla voidaan määritellä intuitiivisesti eräänlainen pinta-alan/tilavuuden kaltainen käsite lokaalikompakteihin topologisiin ryhmiin. Haarin mitan esitteli unkarilainen matemaatikko Alfréd Haar. ==Lähteet== Luokka:Analyysi Luokka:Mittateoria Luokka:Lien ryhmät
Cameron Earl

Cameron Earl (1923 Sculcoates, Yorkshire – 18. kesäkuuta 1952 Nuneaton, Warwickshire) oli brittiläinen insinööri. Toisen maailmansodan jälkeen hänet lähetettiin Saksaan opiskelemaan saksalaisten 1930-luvun Grand Prix-autojen tuotantoa. Hän kirjoitti raportin haastattelemistaan Mercedes Benzin ja Auto Unionin suunnittelijoista ja autojen sinikopioista huhti-toukokuussa 1947 ja raportti päätyi myöhemmin brittiläisille moottorisuunnittelijoille. Earl kuoli vuonna 1952 kun hänen testaamansa ERA:n auto kääntyi ympäri Motor Industry Research Associationin testiradalla. Earl kuoli myöhemmin sairaalassa kallonmurtumaan 29-vuotiaana. Earl on epävirallisesti ensimmäinen F1-turmassa kuollut kuljettaja. Luokka:Moottoriurheilussa surmansa saaneet kuljettajat Luokka:Brittiläiset insinöörit Luokka:Vuonna 1923 syntyneet Luokka:Vuonna 1952 kuolleet
Martha MacIsaac

Martha MacIsaac (s. 11. lokakuuta 1984 Charlottetown, Kanada) on kanadalainen näyttelijä, joka esiintyi vuosina 1998–2000 pääosassa L. M. Montgomeryn kirjoihin perustuvassa Pieni runotyttö -televisiosarjassa. MacIsaac on myös näytellyt rikosdraamasarjassa Pinkertonin etsivätoimisto. Vuonna 2007 MacIsaac näytteli Greg Mottolan ohjaamassa Superbad-komediassa ensimmäisessä Hollywood- elokuvaroolissaan. == Lähteet == == Aiheesta muualla == * * Luokka:Kanadalaiset televisionäyttelijät Luokka:Vuonna 1984 syntyneet Luokka:Elävät henkilöt
Lencat

Lencat ovat pääasiassa Hondurasin Intibucán, La Pazin, ja Lempiran departementeissa asuva intiaanikansa. He polveutuvat alueelle 1000-luvulla muuttaneista chibchoista. Pieniä määriä elää myös El Salvadorin alueella. Lencat ovat Hondurasin suurin alkuperäiskansa. Lencojen määräsi on arvioitu 50 000–95 000\. Toisen arvion mukaan Hondurasissa olisi noin 100 000 ja El Salvadorissa noin 37 000 lencaa. Lencojen aiemmin puhuma lencan kieli on todennäköisesti jo hävinnyt. == Historia == Ennen eurooppalaisten tuloa lencat muodostivat neljä aluetta, Care, Cerquin ja Lenca Hondurasin alueella, sekä Potón El Salvadorin alueella. He saivat voimakkaita kulttuurillisia vaikutteita mayoilta ja asteekkikansa pipileiltä. Mayojen kanssa oli myös rinnakkaiseloa. Osa arkeologeista uskoo, että Copanista löydetyt taidokkaat veistokset olisivatkin leicojen käsityöläisten, eikä mayojen valmistamia. On arvioitu, että lencat Lencojen eurooppalaisvalloitusta edeltäneen lukumäärän on arvioitu olleen noin 300 000–600 000 ja heidän alueensa kattoivat 26 000 neliökilometriä. Espanjalaiset tulivat lencojen alueelle 1520-luvulla Hernán Cortésin johdolla. Lencat taistelivat espanjalaisia vastaan, mutta lopulta heidät voitettiin. Vuonna 1537 lencat kapinoivat johtajansa Lempiran johdolla eurooppalaisia vastaan, mutta kapina kukistettiin seuraavana vuonna. Pian eurooppalaisten tulon jälkeen lencojen lukumäärä alkoi nopeasti laskea tautien ja orjatyön takia. 1550-luvulle mennessä lencoja oli enää noin 25 000\. Määrä säilyi pitkään samana koko siirtomaakauden ajan. Monista muista alueen alkuperäiskansoista poiketen lencat onnistuivat kuitenkin säilyttämään osan alueistaan ja jatkamaan perinteistä elinkeinoaan maanviljelyä. Sittemmin monet ovat tosin muuttaneet töihin kaivoksille ja banaaniviljelmille. Lencat ovat kulttuurillisesti pitkälle sulautuneet maidensa muuhun väestöön. == Kulttuuri == Suurin osa lencoista asuu maaseudulla maatiloillaan. Kaupungeissa käydään yleensä vain erityistapauksissa, kuten toreilla ja juhlissa. Viikonloppuisi lencoja tulee maaseudulta kaupunkeihin myymään maataloustuotteita ja ostamaan tarvikkeita. Perinteiset talot rakennetaan savitiilistä ja niiden katot oljista tai ruohosta. Nykyisin myös nykyaikaisemmat talot ovat tavallisia. Lencojen uskonto on sekoitus katolilaisuutta ja perinteisiä uskoja. Esimerkiksi katolisia pyhimyksiä palvotaan samaan tapaan kuin ennen erilaisia henkiä. Kylien pyhimyksiä juhlitaan vuosittain. Maaseudun lencat luottavat usein ennemmin henkitohtoreihin kuin koulutettuihin lääkäreihin. == Lähteet == Luokka:Honduras Luokka:El Salvador Luokka:Väli-Amerikan alkuperäiskansat
Lumi (yritys)

Lumi on suomalainen asustealan yritys, jonka tunnetuimpia tuotteita ovat laukut. Yritys sai syksyllä 2011 muotialan Kultainen vaatepuu -palkinnon. Yrityksen omistajat ovat Sanna Kantola ja Bruno Beaugrand. He tutustuivat vuonna 1997 opiskellessaan Pariisissa ja menivät sitten Yhdysvaltoihin, jossa Kantola työskenteli laukkusuunnittelijana Ralph Laurenilla ja Beaugrand kellojen suunnittelijana Tiffanylla. Lumi-yrityksen toiminta alkoi saunahatusta, mutta siirtyi pian laukkuihin. Kun yrityksen toiminta laajeni he luopuivat vakityisista työpaikoistaan. Pian he siirtyivät yrityksensä kanssa ensin Pariisiin, sitten Amsterdamiin ja lopulta Suomeen. Liike aloitti lokakuussa 2023 loppuunmyynnin ja on ilmoittanut lopettavansa ainoan myymälänsä kokonaan.https://www.helsinginuutiset.fi/paikalliset/6317842 Kantola on koulutukseltaan vaatesuunnittelija, Beaugrand teollinen muotoilija. He ovat pariskunta, ja heillä on kaksi lasta. == Lähteet == Luokka:Suomalaiset vaatetusalan yritykset
LÉ Róisín

LÉ Róisín (viirinumero P51) on Irlannin laivaston Róisín-luokan vartiolaiva. Alus on nimetty 1500-luvun lopulla eläneen Tyronen jaarlin Red Hugh O'Neillin tyttären Róisín Dúbhin mukaan.Irlannin laivasto - LÉ Róisín == Valmistus == Alus tilattiin 16. joulukuuta 1997 Appledore Shipbuildersilta Bidefordista, missä köli laskettiin kesäkuussa 1998. Se laskettiin vesille 13. syyskuuta 1999 ja otettiin palvelukseen saman vuoden lopulla 15. joulukuuta.naval- technology.com - Roisingoogle books == Palvelus == Elokuussa 2011 alus oli Itämerellä, jonka aikana se vieraili Tallinnassa, Riiassa, Helsingissä ja Pietarissa.ERR news == Lähteet == Luokka:Róisín-luokan vartiolaivat
LÉ Niamh

LÉ Niamh (viirinumero P52) on Irlannin laivaston Róisín-luokan vartiolaiva. Alus on nimetty irlantilaisen mytologian Tír na nÓgin tyttären Niamh Chinn Oirin mukaan.Irlannin laivasto - LÉ Niamh == Valmistus == Alus tilattiin 6. huhtikuuta 2000 Appledore Shipbuildersilta Bidefordista. Se laskettiin vesille 10. helmikuuta 2001 ja luovutettiin tilaajalle puolisen vuotta myöhemmin 19. heinäkuuta. Alus otettiin palvelukseen 18. syyskuuta.naval- technology.comgoogle books == Palvelus == LÉ Niamh teki 2002 vierailun Aasian vesille ensimmäisenä Irlannin laivaston aluksena. Purjehduksen aikana alus vieraili Kiinassa, Japanissa, Koreassa ja Malesiassa sekä teki huoltopysähdykset Intiassa ja Eritreassa olevien irlantilaisten rauhanturvaajien luona. Alus oli 8. marraskuuta 2008 mukana operaatio Seabightissa, jossa takavarikoitiin 750 miljoonan euron kokaiinierä Irlannin rannikolla olleelta jahdilta Dances with Wavesilta.http://www.dailymail.co.uk/news/article-1083780/Three-Britons- charged-400m-cocaine-seized-luxury-yacht-Irish-coast.html Alus vieraili 29. toukokuuta 2009 päällikkönään Kenneth Minehane Helsingin Jätkäsaaren laiturissa ja oli avoinna yleisölle sekä lauantaina että sunnuntaina. Helsingistä se jatkoi Turkuun, missä viipyi tiistaista torstaihin.Metrolehti ==Lähteet == == Aiheesta muualla == Luokka:Róisín-luokan vartiolaivat
Korfball kesäolympialaisissa 1920

Korfball järjestettiin näytöslajina vuoden 1920 kesäolympialaisissa 22. elokuuta Antwerpenin olympiastadionilla. Tämä oli ensimmäinen kerta kun laji oli mukana olympialaisten ohjelmassa. Otteluita oli vain yksi, jossa vastakkain pelasivat Amsterdam ja Etelä-Hollanti. Kummassakin joukkueessa oli 12 pelaajaa, joista puolet piti olla miehiä ja puolet naisia. Lisäksi mukana sai olla vaihtopelaajia. Ottelun voitti Etelä-Hollanti. ==Joukkueet== ===Amsterdam=== *Miehet **H. W. Vliegen **N. Ouwehand **J. Brinck **L. Brinck **J. de Nie **G. Sieverts **L. van Koesveld (vaihtopelaaja) *Naiset **F. Jansen **A. van Beek **E. Teunisse **W. Stiens **T. Donker **M. Gregorius **T. Abeling (vaihtopelaaja) ===Etelä-Hollanti=== *Miehet **F. A. van Zimmeren **A. Ouwerkerk **N. Ragut **G. de Mey **K. Nieuwenhuizen **H. van der Reyden **H. J. Popp (vaihtopelaaja) *Naiset **J. Schilthuizen **T. Buy **J. Christiansen **N. van Noort **S. Ballego **F. Dekker ==Lähteet== *Anthony Th. Bijkerk: Korfball at the Olympic Games Luokka:Kesäolympialaiset 1920
Hugo Nicolás Barbaro

Hugo Nicolás Barbaro (s. 12. joulukuuta 1950 Vicente López) on argentiinalainen roomalaiskatolinen piispa. Hänet vihittiin Opus Dein papiksi 15. elokuuta 1980 ja nimitettiin San Roque de Presidencia Roque Sáenz Peñan hiippakunnan piispaksi 22. huhtikuuta 2008. Piispaksi vihkiminen seurasi 4. heinäkuuta. Pääkonsekraattorina toimi Jorge Bergoglio, jota avustivat José Lorenzo Sartori ja Francisco Polti Santillán. Barbaro asetettiin virkaansa 26. heinäkuuta.Catholic-Hierarchy.org: Bishop Hugo Nicolás Barbaro == Lähteet == Luokka:Argentiinalaiset papit Luokka:Katoliset piispat Luokka:Vuonna 1950 syntyneet Luokka:Elävät henkilöt
José Lorenzo Sartori

José Lorenzo Sartori (24. toukokuuta 1932 Concepción del Uruguay – 2. lokakuuta 2018) oli argentiinalainen roomalaiskatolinen piispa. Hänet vihittiin papiksi 2. joulukuuta 1956 ja nimitettiin San Roque de Presidencia Roque Sáenz Peñan hiippakunnan piispaksi 27. elokuuta 1994. Piispaksi vihkiminen seurasi 19. marraskuuta. Pääkonsekraattorina toimi Abelardo Francisco Silva, jota avustivat Ítalo Severino Di Stéfano ja Dante Carlos Sandrelli.Catholic-Hierarchy.org: Bishop José Lorenzo Sartori Sartori jäi eläkkeelle 22. huhtikuuta 2008. == Lähteet == Luokka:Argentiinalaiset papit Luokka:Katoliset piispat Luokka:Vuonna 1932 syntyneet Luokka:Vuonna 2018 kuolleet
Primera B Nacional

Argentiinan 2. divisioona (Primera B Nacional ) on Argentiinan toiseksi korkein sarjataso jalkapallossa. Se on yksi Argentiinan neljästä sarjatasosta ja muut ovat 1. Divisioona, Primera B Metropolitana ja Torneo Argentino A. Sarja perustettiin 1985. == Sarjamuoto== Sarjamuoto on vaihdellut vuosien varrella. Kaudesta 2007–2008 lähtien 20 joukkuetta on pelannut kaksinkertaisen sarjan. Otteluita jokaisella joukkueella on 38. Ensimmäiseksi sijoittunut on sarjan mestari. Kaksi parhaiten sijoittunutta joukkuetta nousevat suoraan 1. Divisioonaan. Sarjassa kolmanneksi sijoittunut joukkue pelaa 1. divisioonassa 18. sijoittunutta joukkuetta vastaa ja neljänneksi sijoittunut 1. divisioonassa 17. sijoittunutta joukkuetta vastaan. Nämä ottelusarjat ovat kaksiosaisia, ja ensimmäinen ottelu pelataan 2. divisioonan joukkueen kotikentällä.Sarjan säännöt AFA:n (Argentiinan jalkapalloliitto) sivuilla == Joukkueet kaudella 2011-12== Joukkue Kaupunki Stadion Aldosivi Mar del Plata José María Minella Almirante Brown Isidro Casanova Fragata Presidente Sarmiento Atlanta Buenos Aires Don León Kolbovski Atlético Tucumán San Miguel de Tucumán Monumental Presidente Jose Fierro Boca Unidos Corrientes José Antonio Romero Feris Chacarita Juniors Villa Maipú Chacarita Juniors Defensa y Justicia Florencio Varela Norberto "Tito" Tomaghello Deportivo Merlo Parque San Martín José Manuel Moreno Desamparados San Juan Sportivo Desamparados Ferro Carril Oeste Buenos Aires Arq. Ricardo Etcheverry Gimnasia y Esgrima (J) San Salvador de Jujuy 23 de Agosto Gimnasia y Esgrima (LP) La Plata Juan Carmelo Zerrillo Guillermo Brown Puerto Madryn Raúl Conti Huracán Buenos Aires Tomás Adolfo Ducó Independiente Rivadavia Mendoza Bautista Gargantini Instituto Córdoba Presidente Perón Patronato Paraná Presbítero Bartolomé Grella River Plate Buenos Aires Monumental Antonio Vespucio Liberti Rosario Central Rosario Gigante de Arroyito Quilmes Quilmes Centenario ==Lähteet== *Sarjataulukko ja otteluohjelma Argentiinan jalkapalloliiton sivuilta ===Viitteet=== Luokka:Argentiinan jalkapallosarjat
Ranskalaiset taistelulajit kesäolympialaisissa 1924

Ranskalaiset taistelulajit järjestettiin näytöslajina vuoden 1924 kesäolympialaisissa. Mukana olivat savate (ranskalainen potkunyrkkeily) ja la canne. Tämä oli ensimmäinen ja toistaiseksi ainoa kerta kun lajit olivat mukana olympialaisten ohjelmassa. Tapahtumat olivat ainoastaan miehille. Osanottajia oli yhteensä 22, joista 20 osallistui savateen ja loput kaksi la canneen. Ottelut pidettiin lauantaina 19. heinäkuuta. ==Lähteet== *VIIIME Olympiade , sivut 625–626 Luokka:Kesäolympialaiset 1924 Luokka:Näytöslajit
Alppien paalutalot

Alppien paalutalot ovat Alpeilla ja niiden ympäristössä sijaitsevien paalurakennusten sarja, joka liitettiin Unescon maailmanperintöluetteloon vuonna 2011. Paalutalot on rakennettu vuosien 5 000 eaa. ja 500 eaa. välillä. Kohteeseen kuuluu 111 paalurakennusta, joista viisi sijaitsee Itävallassa, 19 Italiassa, 11 Ranskassa, 18 Saksassa, kaksi Sloveniassa ja 56 Sveitsissä. == Maailmanperintö == Unescon maailmanperintöluetteloon kuuluvien osien yhteenlaskettu pinta-ala on 274 hehtaaria. Näitä ympäröivät lisäksi suoja- alueet, joita on kaikki yhteen laskettuna 3 961 hehtaaria. Alkuperäisessä ehdotuksessa oli mainittu 156 kohdetta, mutta niiden määrä supistettiin ICOMOSin palautteen seurauksena 111:een. == Lähteet == == Aiheesta muualla == * Luokka: Unescon maailmanperintökohteet Sveitsissä Luokka: Unescon maailmanperintökohteet Saksassa Luokka: Unescon maailmanperintökohteet Ranskassa Luokka: Unescon maailmanperintökohteet Itävallassa Luokka: Unescon maailmanperintökohteet Italiassa Luokka: Unescon maailmanperintökohteet Sloveniassa
Ty the Tasmanian Tiger

Ty the Tasmanian Tiger on kolmiulotteinen tasohyppelypeli PlayStation 2:lle, Xboxille ja Nintendo GameCubelle. Pelin on kehittänyt Krome Studios ja Electronic Arts julkaisi sen vuonna 2002. Pelille on tehty kolme jatko-osaa. Pelistä julkaistiin remasteroitu versio PC:lle 21. maaliskuuta 2016. Peli julkaistiin Steam Early Access alustalle. 25. heinäkuuta 2020 julkaistiin remasteroitu versio PlayStation 4:lle. == Pelattavuus == Pelissä ohjataan Tyta, jonka täytyy kerätä 72 sähkömunaa, joilla käynnistetään talismaanikone, millä paikannetaan viisi talismaania. Talismaaneilla pelastetaan Tyn perheenjäseniä uniajasta. Peli tapahtuu "Rainbow Cliffs" -kallioilla, jotka puolestaan jakautuvat vyöhykkeisiin (zones). Jokaisella vyöhykkeellä on kolme portaalia, joista pääsee eri tasoihin. Tasojen tavoitteena on kerätä sähkömunia, joita voi saada tekemällä tehtäviä, läpäisemällä aikahaasteen, vapauttamalla viisi isopussikaniinia, tai löytämällä tason lopusta. Ty palautuu vyöhykkeelle, kun on löytänyt sähkömunat tai mennyt tason loppuun. Kun Ty on keränyt ainakin 17 sähkömunaa, pelaajan on suunnistettava talismaanikoneelle; kun kone paikantaa talismaanin, se avaa toisen portaalin alkuperäiseen paikkaan, missä täytyy voittaa pomovastus. Pelaajalla on aluksi annettu 5 elämää. Elämiä voi menettää, jos vastustaja saa lyötyä tarpeeksi monta kertaa tai jos Ty putoaa korkealta. Jos menettää kaikki elämät, ruudulle ilmestyy "Game Over" ruutu. Ty osaa hypätä, uida, purra ja heitellä bumerangeja. Pelaaja aloittaa pelin yleisellä bumerangilla. Bumerangeja voi kehittää keräämällä kultaisia hammasrattaita, joita saa tasoilta. Ne vaihdetaan keksijä koala, Juliukselle vaihdossa. == Juoni == Muutamia vuosia sitten Cass-johtaja taisteli pussihukkaperhettä vastaan viidestä talismaanista. Cass sai vangittua tiikerit uniaikaan käyttämällä talismaaneja, mutta portaali tuhottiin ja talismaanit hajaantuivat, kiitos Tyn isän. Isopussikaniiniperhe adoptoi viimeisen tasmaniantiikerin, Tyn. Vuosia myöhemmin, bunyip ilmoitti Tylle hänen perinnöstä ja Cass-johtajasta. Tämän jälkeen Ty päätti pelastaa perheensä ja muut. Tyn vanha kaveri, Maurie esittelee hänelle tiedemiehen nimeltään Julius, joka on keksinyt koneen, jolla paikallistetaan talismaanit, ja siirtää hänet niiden luokse. Tyn ystävien avustuksella Ty pääsee lähemmäs Cassia, kunnes he kohtaavat. Kun Ty on taistelemassa Cassin suurta robottia vastaan, ilmestyy tasmaniantiikeri Sly, entinen Cassin puolulainen. Sly pettää Cassin ja heittää Tylle Doomerangin, jolla Tyn isä erotti talismaanit. Ty kukistaa Cassin ja pelastaa perheensä. ==Vastaanotto== * GameSpot – 7,5/10GameSpotin arvostelu pelistä * IGN – 6,8/10IGNin arvostelu * GamePro – 3,5/5GamePron arvostelu * Eurogamer – 5/10Eurogamerin arvostelu == Lähteet == == Muut lähteet == * Krome Studiosin sivut * Ty the Tasmanian Tiger EA sivulla * Ty the Tasmanian Tiger MobyGamesissa Luokka:Vuoden 2002 videopelit Luokka:PlayStation 2 -pelit Luokka:Nintendo GameCube -pelit Luokka:Xbox-pelit Luokka:Windows-pelit Luokka:Tasohyppelyt
Pieni runotyttö (televisiosarja)

Pieni runotyttö () on L. M. Montgomeryn Pieni runotyttö -kirjaan ja sen jatko- osiin perustuva kanadalainen televisiosarja. Pääosaa sarjassa näytteli Martha MacIsaac. Kanadan valtiollinen televisioyhtiö CBC Television esitti sarjaa 46 jaksoa vuosina 1998–2000. Suomessa Yleisradio esitti sarjan ensimmäisen kerran 2000-luvun alussa ja myöhemmin vuosina 2009-2010 ja 2013. Varoitus: Seuraava kirjoitus paljastaa yksityiskohtia juonesta. Sarja kertoo orvoksi jääneen Emily Byrd Starrin kasvutarinan lapsesta teini-ikään 1800-luvun Kanadassa, pienellä Prinssi Edwardin saarella. Emilyn isä kuolee tapaturmaisesti tytön ollessa 10-vuotias, ja sukulaiset joutuvat paineen alla ottamaan tytön huostaansa. Emily muuttaa asumaan pieneen Blair Waterin kylään Uusi Kuu -nimiselle sukutilalle yhdessä Elisabet-tädin, Laura-tädin ja Jimmy-serkun kanssa, jotka ovat kaikki naimattomia ja lapsettomia. Emily oppii hyvin nopeasti, että hänen tätinsä Elisabet on perheen pää, ja että tädillä on hyvin vahva auktoriteetti muihin sisaruksiin. Emilyn tulinen ja avarakatseinen luonne joutuu heti törmäyskurssille tätinsä konservatiivisen elämänkatsomuksen kanssa, varsinkin kun täti ei siihen saakka ole juurikaan joutunut tekemisiin lasten kanssa. Emilyllä on vaikeuksia sopeutua yhteiseloon Elisabetin kanssa, kun taas Laura-täti ja Jimmy-serkku tulevat tytön kanssa mainiosti toimeen alusta asti. ==Aiheesta muualla== * Luokka:1990-luvun draamasarjat Luokka:2000-vuosikymmenen draamasarjat Luokka:Kanadalaiset draamasarjat Luokka:CBC:n televisio-ohjelmat
Mäntynummen koulu

Mäntynummen yhtenäiskoulu on Lohjan Mäntynummen kaupunginosassa sijaitseva peruskoulu, jossa on luokat 1-9. Koulu on perustettu 1962 Lohjan yhteiskoulu -nimellä ja toimi alkuun Lohjan kauppalassa. Sittemmin koulu on tunnettu Mäntynummen yläasteena, kouluna ja viimeisimmin yhtenäiskouluna ja on sijainnut jo vuosikymmenien ajan Lohjan asemalla. Koulun rehtorina toimii Lassi Huhtala. Koulun hallinnon alaisuuteen kuuluvat myös Pullin ja Lehmijärven koulut. Koulun yhteydessä toimii Mäntynummen päiväkodin esikouluryhmä sekä iltapäiväkerho. Vuonna 2023 tehtiin päätös purkaa nykyinen Mäntynummen koulu kokonaan liikuntahallia lukuun ottamatta ja rakentaa täysin uusi rakennus tilalle. == Ylätalo == Ylätalon puolella ei ole homeongelmia. Siellä on 15 luokkaa (lisäksi terveydenhoitaja, lääkäri ja koulukuraattori). Huoneet on merkitty y-kirjaimella ja luokan numerolla (esimerkki: y 14). == Alatalo == Mäntynummen yhtenäiskoulun alatalo suljettiin vuoden 2018 keväällä homeongelmien takia ja korvattiin väistötiloilla, jotka on rakennettu koulun hiekkakentälle. Alatalossa oli yhteensä 13 opetusryhmää, jotka kaikki ovat nykyisin väistötiloissa. == Lähteet == ==Aiheesta muualla== *Peda.net: Mäntynummen yhtenäiskoulu esi-6.lk *Peda.net: Mäntynummen yhtenäiskoulu 7.-9.lk Luokka:Lohjan peruskoulut
Christiansted

Christiansted on kaupunki Yhdysvaltain Neitsytsaarilla Saint Croix’n saarella. Sen väkiluku vuonna 2004 oli 2 865.http://www.census.gov/Press- Release/www/2001/cb01cn172.html Christianstedissa ovat säästyneet 1700-luvulla rakennetut tanskalaistyyliset afrikkalaisten orjien rakentamat talot. 1700-luvulla kasvitieteilijä Julius von Röhr perusti Christianstediin kasvitieteellisen puutarhan. == Tunnettuja henkilöitä == * Judah P. Benjamin syntyi Christianstedissa, kun se oli vielä Tanskan siirtomaa. * NBA-pelaaja Tim Duncan * Alexander Hamilton asui kaupungissa vuonna 1765 lähdettyään synnyinkaupungistaan Charlestownista, Nevisistä, 11-vuotiaana. 17-vuotiaana hän lähti St. Croix’lta New Yorkiin, eikä enää palannut takaisin. == Lähteet == == Aiheesta muualla == * Lonely Planet: Cities Book: A Journey Through the Best Cities in the World s. 159. Luokka:Yhdysvaltain Neitsytsaaret
LÉ Nancy Bet

LÉ Nancy Bet on Irlannin laivaston purjekoululaiva. Alus on liitetty laivaston reservin An Slua Muirin 4. komppaniaan ja se on sijoitettu Crosshaveniin Corkiin sekä toisinaan Haulbowlineen.MacGinty, Tom s. 258 Alus otettiin palvelukseen kesäkuussa 1979 nimellisellä leasing sopimuksella, jonka mukaan aluksesta maksetaan yksi punta vuosittain.McIvor, Aidan s. 232 ==Lähteet == * * === Viitteet === Luokka:Irlannin laivaston sotalaivat
Cruz Bay

Cruz Bay on Saint Johnin saaren pääkaupunki Yhdysvaltain Neitsytsaarilla. Vuoden 2000 väestönlaskennan mukaan Cruz Bayssa asuu 2 743 ihmistä. Ensisijainen käynti Saint Johnille käy Cruz Bayn sataman kautta. Lauttapalvelut yhdistävät Saint Johnin viereiseen, kehittyneempään Saint Thomasin saareen. Lautat ajavat säännöllisesti myös Cruz Bayn ja Tortolan, Virgin Gordan ja Brittiläisten Neitsytsaarien Jost Van Dyken väliä. ==Galleria== Image:Landing pier at Cruz Bay, Saint John, United States Virgin Islands 5-28-2008 12-33-25.jpg|Cruz Bay. Image:Cruz Bay, Saint John; United States Virgin Islands.jpg|Cruz Bay Image:St John Cruz Bay 1.jpg|Cruz Bay ==Aiheesta muualla== ===Valtio=== *St. John: US Virgin Islands - Yhdysvaltain Neitsytsaarten turismiosaston viralliset sivut *Virgin Islands: American Paradise *Reef Fishes of St. John, U.S. Virgin Islands ===Turistioppaat=== *Cruz Bayn vierailijakeskus - Viralliset sivut *Yhdysvaltain Neitsytsaarten turistiyhteydet - Viralliset sivut ===Arkeologiasivustot=== * Friends of the VINP Archaeology Intern Blog Luokka:Yhdysvaltain Neitsytsaaret
LÉ Tailte

LÉ Tailte on Irlannin laivaston purjekoululaiva. Se on Ranskassa valmistettu niin kutsuttu Dufours-jahti ja se ostettiin laivastolle 1979. Alus on sijoitettu Haulbowlineen.MacGinty, Tom s. 258 ==Lähteet == * * === Viitteet === Luokka:Irlannin laivaston sotalaivat
LÉ Colleen II

LÉ Colleen II on Irlannin laivaston satamavene. Alus on lunastettu laivastolle 1974 ja se on 1989 varustettu Perkins-moottorilla, joka siirrettiin käytöstä poistettavasta ML Ravenista. Alus on laivaston apualus, jonka miehistönä on ainoastaan laivaston vakinaista väkeä.MacGinty, Tom s. 258McIvor, Aidan s. 232 ==Lähteet == * * === Viitteet === Luokka:Irlannin laivaston sotalaivat
LÉ Kathleen Roma

LÉ Kathleen Roma oli Irlannin laivaston koululaiva. Alus oli sijoitettu Shannonjoelle laivaston reservin An Slua Muirin käyttöön 1980-luvulla. Alus oli vuodesta 1981 alkaen vuokralla ja puolustusministeriö lunasti aluksen 1985. Alus myytiin 1989.McIvor, Aidan s. 232 ==Lähteet == * * === Viitteet === Luokka:Irlannin laivaston sotalaivat
Hotel Vancouver

Hotel Vancouver on hotelli Vancouverin kaupungissa Brittiläisen Kolumbian provinssissa Kanadassa. Rakennus on 111 metriä korkea, siinä on 17 kerrosta ja 556 huonetta. Hotelli avattiin vuonna 1939. ==Lähteet== == Aiheesta muualla == Luokka:Kanadan hotellit Luokka:Vancouverin rakennukset ja rakennelmat
LÉ Creidne

LÉ Creidne on Irlannin laivaston purjekoululaiva. Alus on kaksimastoinen sketsi, ja se on liitetty laivaston reservin 1. ja 2. komppaniaan. Alus on sijoitettu Dún Laoghaireen.MacGinty, Tom s. 258 ==Lähteet == * * === Viitteet === Luokka:Irlannin laivaston sotalaivat
Biofilmi

thumb|Bakteerien muodostamaa biofilmiä Yellowstonen kansallispuiston kuumissa lähteissä. Biofilmi on jollain pinnalla elävä limakerroksen ympäröimä organisoitunut keskinäisriippuva mikrobiyhteisö. Yhteisöön kuuluu sekä bakteereita, sieniä että arkkeja eli arkeoneja. Nämä hyödyttävät toisiaan siten, että osalla on taipumus toimia tarttumapintana, ja osa esimerkiksi anaerobisista eliöistä saa mikrofilmissä suojapaikan happea vastaan. Yhteisön keskinäiset hyötysuhteet voivat olla monimutkaisia. Biofilmin ymmärtäminen keskeiseksi elämän ekosysteemiksi on suhteellisen uusi ilmiö. ==Muodostuminen== Luonnossa esiintyvässä biofilmissä on yleensä sekä sieniä että bakteereita. Joskus biofilmi voi koostua vain jommasta kummasta. Biofilmi muodostuu, kun tarttumiskykyiset mikrobit erittävät ympärilleen limaa, johon muidenkin mikrobien on helppo tarttua. Biofilmin sisäosissa voi elää sellaisia bakteereita tai arkeoneja, jotka sietävät korkeintaan pieniä määriä happea. Biofilmin pintaosissa elävät mikrobit sen sijaan pitävät hapellisista ympäristöistä. Kun mikrobi kuolee, sen sisältämät ravinteet käytetään biofilmin muiden mikrobien ruoaksi. Biofilmin pintaosista irtoaa aktiiviseen liikkumiseen kykeneviä mikrobeja. Kehittyessään biofilmi paksuuntuu ja voi muodostua erilaisissa elinolosuhteissa viihtyvistä bakteereista joilla on omat vesikanavat, keskinäinen soluviestintä ja resistenssigeenien evoluutio kehittyy horisontaalisena geenisiirtona quorum sensing -järjestelmän säätelemänä.Biofilmit bakteeri-infektioissa, Salla Talvitie, 2014 ==Merkitys== Ihmisille biofilmit ovat enimmäkseen hyödyllisiä, sillä ne hoitavat aineiden luonnollista kiertoa niin kasvien juuristoissa kuin lehtien hajotuksessakin. Ne voivat kuitenkin olla ihmiselle haitallisia esimerkiksi hajottamalla laivojen runkoja ja aiheuttamalla pysyviä infektioita ihmiskehoon. Ihmisen elimistön normaalit bakteerit voivat esiintyä biofilmimuodossa ongelmia aiheuttamatta. Vain patogeenisten bakteerien muodostamat biofilmit voivat aikaansaada infektioita. Biofilmien hoitaminen antibiooteilla on vaikeaa, ja niiden hoito onkin perusteltava haitallisuuden perusteella. Lääketieteen nykykehityksessä on alettu ymmärtää myös biofilmien merkitystä. Esimerkiksi karies ja parodontiitti ovat nykykäsityksen mukaan tyypillisiä hammaslääketieteen aihepiiriin kuuluvia monitekijäisiä biofilmi- infektioita, jotka on hoidettava suun terveyden näkökulmasta esimerkiksi hammasplakin mekaanisella poistolla kuten hampaiden harjauksella tai happohyökkäysten vähentämisellä ruokavalion avulla. Tällä on suuri merkitys erityisesti syöpähoitojen onnistumisen kannalta. Jopa hammasproteesien käyttöä voi tästä näkökulmasta olla syytä rajoittaa minimiin. Toisaalta on kuitenkin syytä ymmärtää, että biofilmi on luonnollinen mikrobiologinen mekanismi, jota ei tule tuhota vain sen olemassaolon tähden. ==Lähteet== *helsinki.fi, Biofilmit ja sairaudet, Tiia-Maarit Loisa ===Viitteet=== == Aiheesta muualla == Luokka:Mikrobiologia Luokka:Hammaslääketiede
Gustaf Malmström

Gustaf Hjalmar Malmström (4. heinäkuuta 1884 Malmö – 24. joulukuuta 1970 Malmö) oli ruotsalainen kreikkalais-roomalaisen tyylin painija, olympiamitalisti ja epävirallinen Euroopan mestari. Malmström osallistui kahdesti kesäolympialaisiin. Lontoossa 1908 hän sijoittui 66,6 kilogramman sarjassa viidenneksi hävittyään puolivälieränsä italialaiselle, olympiavoiton vieneelle Enrico Porrolle. Tukholmassa 1912 67,5 kg:n painoluokassa hän saavutti hopeaa suomalaisen Emil Väreen jälkeen. Helsingin MM-kilpailuissa 1911 Malmström saavutti hopeaa. Hän oli maanmiehensä Anders Ahlgrenin lisäksi kisojen ainoa ei-suomalainen mitalisti. Epävirallisia Euroopan mestaruuksia Malmström voitti kaksi kappaletta. == Lähteet == * Gustaf Malmström Biography and Olympic Results Olympics at Sports-Reference.com * Profiili Painitietokanta foeldeak.com * Profiili Ruotsin olympiakomitean sivustolla Luokka:Ruotsalaiset kreikkalais-roomalaisen tyylin painijat Luokka:Ruotsalaiset olympiamitalistit Luokka:Vuonna 1884 syntyneet Luokka:Vuonna 1970 kuolleet
José Agustín Marozzi

José Agustín Marozzi (29. tammikuuta 1908 – 4. elokuuta 2000) oli argentiinalainen roomalaiskatolinen piispa. Hänet vihittiin papiksi 6. tammikuuta 1933 ja nimitettiin Resistencian hiippakunnan piispaksi 12. kesäkuuta 1957. Hänet asetettiin tähän virkaan 5. lokakuuta. Piispaksi konsekroinnin suoritti 18. elokuuta Nicolás Fasolino, jota avustivat Francisco Vicentín ja Manuel Marengo.Catholic-Hierarchy.org: Bishop José Agustín Marozzi Marozzi osallistui Vatikaanin toiseen kirkolliskokoukseen. Hän jäi eläkkeelle 28. helmikuuta 1984, jolloin Resistencia korotettiin arkkihiippakunnaksi.Catholic-Hierarchy.org: Archdiocese of Resistencia == Lähteet == Luokka:Argentiinalaiset papit Luokka:Katoliset piispat Luokka:Vuonna 1908 syntyneet Luokka:Vuonna 2000 kuolleet
Pallopelit kesäolympialaisissa 1924

Pallopelit järjestettiin näytöslajina vuoden 1924 kesäolympialaisissa Stade Olympique Yves-du-Manoirissa, Pariisissa. Lajeina olivat muun muassa baseball, koripallo, lentopallo ja erilaiset viestikilpailut. Tapahtumat pidettiin kolmipäiväisenä 18.–20. heinäkuuta. ==Lähteet== *VIIIME Olympiade , sivut 627–628 Luokka:Kesäolympialaiset 1924 Luokka:Näytöslajit
Francisco Vicentín

Francisco Vicentín (15. maaliskuuta 1895 – 15. huhtikuuta 1984) oli argentiinalainen roomalaiskatolinen arkkipiispa. Hänet vihittiin papiksi 21. joulukuuta 1918 ja nimitettiin Corrientesin hiippakunnan piispaksi 13. syyskuuta 1934. Piispaksi vihkiminen seurasi 25. helmikuuta 1935. Pääkonsekraattorina toimi Nicolás Fasolino, jota avustivat Nicolás de Carlo ja Enrique José Mühn. Vicentín asetettiin virkaansa 7. maaliskuuta.Catholic- Hierarchy.org: Archbishop Francisco Vicentín 10\. huhtikuuta 1961 Corrientes korotettiin arkkihiippakunnaksi ja Vicentínista tuli arkkipiispa, jona hän toimi, kunnes jäi eläkkeelle 5. huhtikuuta 1972. Hän osallistui Vatikaanin toiseen kirkolliskokoukseen. == Lähteet == Luokka:Argentiinalaiset papit Luokka:Katoliset arkkipiispat Luokka:Vuonna 1895 syntyneet Luokka:Vuonna 1984 kuolleet
Komppa

Komppa voi tarkoittaa seuraavia: ==Suomalainen sukunimi== * Gustaf Komppa (1867–1949), kemisti, professori, Turun yliopiston kansleri 1935–1945 * Ilona Komppa (Rauni Karhia, 1912–2002), kirjailija * Jukka Komppa (s. 1958), kirjailija * Kari Komppa (s. 1939), jazzsaksofonisti, -säveltäjä, -sovittaja ja yhtyeenjohtaja * Keijo Komppa (1928–2009), näyttelijä * Petter Komppa (Hassun-Pekko, 1852–1922), kansanmuusikko ja viulupelimanni * Ville Komppa (s. 1977), musiikkitoimittaja ja Sibelius-Akatemian opettaja * Ville Komppa, Directa Oy:n toimitusjohtaja ==Muut== * 1406 Komppa, päävyöhykkeen asteroidi
Psapp

Psapp on kokeellista electronicaa ja toytronicaa soittava, Lontoosta kotoisin oleva yhtye. Yhtyeeseen kuuluu kaksi jäsentä, Carim Clasmann ja Galia Durant. Yhtye on julkaissut neljä albumiaPsapp announce details of their fourth album. marraskuu 2013. Viitattu 10.7.2016. (joista yhden yksinomaan Japanissa) sekä viisi EP:tä, joista yhden yksinomaan iTunesissa. Greyn Anatomian tunnuslaulu Cosy In The Rocket on Psappin sävellys. Yhtyeen jäsenien on myöskin kutsuttu keksivän uuden musiikkigenren, Toytronican, Electronican muodon jota soitetaan kokonaan tai osittain myös leluilla ja lelusoittimilla tavallisten soittimien rinnalla. Yhtye käyttää lelukitaroita -ja huiluja sekä kanaa, jonka he ovat nimenneet Brunhildaksi. Yhtyeen keikoilla Psappin jäsenet saattavat heittää yleisöön heidän itse tekemiään lelukissoja. == Diskografia == === Albumit === *Northdown (2004) *Tiger, My Friend (2004) *The Only Thing I Ever Wanted (2006) *The Camel's Back (2008) *What Makes Us Glow (2013) *Tourists (2019) === EP:t === *Do Something Wrong (2003) *Rear Moth (2004) *Buttons and War (2004) *Early Cats and Tracks (2006) *Hi (2006) *Early Cats and Tracks Volume 2 (2009) === Singlet === *"Tricycle" (2006) *"The Monster Song" (2008) *"I Want That" (2009) === Muut === *Tracks for Horses (2003) - "Difficult Key" *Indoor Shed (2003) - "Scissory" *Greyn Anatomia Soundtrack (2005) - "Cosy in the Rocket" *Merry Mixmas (2005) - "I've Got My Love to Keep Me Warm" *Take It Easy: 15 Soft Rock Anthems (2006) - "Year of the Cat" (cover Al Stewartin laulusta) *David Shrigley's Worried Noodles (2007) - "Sad Song" * Hallam Foe Soundtrack (2007) - "Tricycle" and "Eating Spiders" *Verve Remixed, Vol. 4 (2008) - "Bim Bom" ==Lähteet== Luokka:Brittiläiset elektronisen musiikin yhtyeet
Ann Wauters

Ann Hilde Willy Wauters (s. 12. lokakuuta 1980 Sint-Gillis-Waas) on belgialainen koripalloilija, joka edustaa nykyisin Ros Casares Valenciaa. == Ura == Wauters aloitti koripallon 12-vuotiaana. Cleveland Rockers varasi hänet vuoden 2000 WNBA:n varaustilaisuudessa ensimmäisenä pelaajana. Hän edusti seuraa kolmen kauden ajan. Vuodet 2002–2004 Wauters edusti ranskalaista Valenciennesia, mutta palasi WNBA:han vuonna 2004 New York Libertyyn. Hän pelasi seurassa kausina 2004 ja 2005. Seuraavan kerran Wauters pelasi WNBA:ssa vuonna 2008, jolloin hän pelasi San Antonio Silver Starsissa. Kausi 2008 oli tilastollisesti hänen uransa paras WNBA-kausi, sillä hän teki 14,7 pistettä ja otti 7,5 levypalloa ottelua kohden. WNBA-kausien ulkopuolella Wauters on pelannut eurooppalaisseuroissa ja vuodesta 2011 lähtien hän on edustanut Ros Casares Valenciaa. == Lähteet == == Aiheesta muualla == *WNBA:n pelaajaprofiili Luokka:Belgialaiset koripalloilijat Luokka:Vuonna 1980 syntyneet Luokka:Elävät henkilöt
Kaulussienet

Kaulussienet (Stropharia) on helttasienisuku. Sukuun kuuluvia lajeja ovat muun muassa isokaulussieni, nurmikaulussieni ja lantakaulussieni. Osa kaulussienistä, esimerkiksi rikkakaulussieni (Leratiomyces percevalii) ja rantakaulussieni (Leratiomyces magnivelaris), on siirretty toiseen sukuun pengerkaulussienet (Leratiomyces). Lisäksi muun muassa lantakaulussieni (Protostropharia semiglobata) ja haisukaulussieni (Protostropharia umbonatescens) on siirretty sittakaulussienten sukuun (Protostropharia). == Lajeja == * Isokaulussieni (Stropharia hornemannii) * Hirvenkaulussieni (Stropharia alcis) * Kalvaskaulussieni (Stropharia albonitens) * Korpikaulussieni (Stropharia pseudocyanea) * Nuhrukaulussieni (Stropharia inuncta) * Nurmikaulussieni (Stropharia coronilla) * Tarhakaulussieni (Stropharia cyanea) * Viherkaulussieni (Stropharia aeruginosa) * Viljelykaulussieni (Stropharia rugosoannulata) thumb|left|160px|Rantakaulussieni kuuluu kevätsieniin == Lähteet == == Aiheesta muualla == * UniProt, Taxonomy: Stropharia *
Silvino Martínez

Silvino Martínez (12. syyskuuta 1898 – 27. tammikuuta 1961) oli Peñaranda de Duerossa, Espanjassa syntynyt, Argentiinassa toiminut roomalaiskatolinen piispa. Hänet vihittiin papiksi San Juan de Cuyon hiippakuntaan 19. maaliskuuta 1921 ja nimitettiin Rosarion hiippakunnan vihkipiispaksi sekä Canathan titulaaripiispaksi 7. lokakuuta 1946. Piispaksi vihkiminen seurasi 21. joulukuuta. Pääkonsekraattorina toimi Antonio Caggiano, jota avustivat Nicolás Fasolino ja Froilán Ferreira Reinafé.Catholic-Hierarchy.org: Bishop Silvino Martínez Martínez sai 23. lokakuuta 1954 nimityksen San Nicolás de los Arroyosin hiippakunnan piispaksi, jonka virkaan hänet asetettiin 29. lokakuuta 1955. Hän sai uuden nimityksen Rosarion piispaksi 21. syyskuuta 1959, ja hänet asetettiin tähän virkaan 12. joulukuuta. Hän kuoli 62-vuotiaana virassa. == Lähteet == Luokka:Argentiinalaiset papit Luokka:Katoliset piispat Luokka:Vuonna 1898 syntyneet Luokka:Vuonna 1961 kuolleet
Kirjoheltat

Kirjoheltat (Panaeolus) on helttasienisuku. Suvun on epäilty kuuluvan Bolbitiaceae-sieniheimoon, mutta varmuutta asiasta ei toistaiseksi ole. Sukuun kuuluvia lajeja ovat esimerkiksi harmaakirjoheltta ja reunuskirjoheltta. Jotkin kirjoheltat sisältävät psilosybiiniä, jota voidaan käyttää päihteenä.http://www.paihdelinkki.fi/pikatieto/?c=Sienet Kirjoheltoilla on ulkoisesti yhteisiä piirteitä mustesienten kanssa, mutta ne eivät ”sula musteeksi”. == Lajeja == *Harmaakirjoheltta (Panaeolus sphinctrinus) *Hirvenkirjoheltta (Panaeolus alcis) *Kalvaskirjoheltta (Panaeolus papilionaceus) *Kauluskirjoheltta (Panaeolus semiovatus) *Lantakirjoheltta (Panaeolus fimicola) *Nurmikirjoheltta (Panaeolus foenisecii) *Reunuskirjoheltta (Panaeolus subbalteatus) *Ruskokirjoheltta (Panaeolus acuminatus) *Ryppykirjoheltta (Panaeolus retirugis) *Tummakirjoheltta (Panaeolus ater) == Lähteet == == Aiheesta muualla == *Funet: Kirjoheltat (Panaeolus) *MushroomExpert: The Genus Panaeolus *UniProt, Taxonomy: Panaeolus *
Wonderland by Night

”Wonderland by Night” () on Klaus Günter Neumannin säveltämä ja sanoittama musiikkikappale. Kappaleen levytti alun perin saksalainen orkesterinjohtaja Bert Kaempfert, joka vastasi myös sovittamisesta ja tuottamisesta. Vuonna 1959 amerikkalainen musiikkituottaja Milt Gabler sovitti kappaleen uudelleen Yhdysvaltojen markkinoita varten. Kaempfertin uusi versio nousi Yhdysvaltojen listan kärkeen ja oli orkesterinjohtajan ensimmäinen kansainvälisesti menestynyt levytys. Kaempfertin vuoden 1961 albumi Wonderland by Night nousi nimisinglen suosion tukemana albumilistan kärkeen viideksi viikoksi. Myös yhdysvaltalainen Louis Prima levytti kappaleen orkesterinsa kanssa vuonna 1960, mutta hänen tulkintansa ei saavuttanut samanlaista suosiota kuin Kaempfertin versio. == Lähteet == Luokka:Vuoden 1961 kappaleet Luokka:Saksalaiset musiikkikappaleet Luokka:Billboard Hot 100 -listan ykköset
Ukrainan kansallisooppera

Ukrainan kansallisooppera () on Ukrainan suurin musiikkiteatteri Kiovassa. Kiovan ooppera on perustettu 1867. Tulipalo tuhosi alkuperäisen teatteritalon, ja nykyinen rakennus valmistui vuonna 1901. Julkisivunsa osalta uusrenessanssia edustavaksi luonnehditun uuden oopperatalon on suunnitellut saksalaistaustainen, Pietarissa syntynyt arkkitehti Viktor Schröter. Vallankumouksellinen Dmitri Bogrov ampui syyskuussa 1911 oopperatalossa Venäjän pääministerin Pjotr Stolypinin, joka oli keisarin seurueessa seuraamassa Nikolai Rimski-Korsakovin oopperaa Tsaari Saltanin tarina. ==Lähteet== ==Aiheesta muualla== Luokka:Kiovan rakennukset ja rakennelmat Luokka:Oopperatalot Luokka:Ukrainan musiikki
Karvaslakit

Karvaslakit (Gymnopilus) on helttasienisuku. Eräs sukuun kuuluva laji on Suomessa yleinen kangaskarvaslakki. Jotkut karvaslakit sisältävät hermoston toimintaa häiritseviä hermomyrkkyjä, psilosybiiniä ja psilosiinia ja niitä on käytetty päihteenä. Laki tulkitsee ne huumausaineiksi.http://www.paihdelinkki.fi/pikatieto/?c=Sienethttp://www.finlex.fi/fi/laki/ajantasa/1993/19931603 == Lajeja == *Isokarvaslakki (Gymnopilus junonius) *Kangaskarvaslakki (Gymnopilus penetrans tai G. sapineus) *Rahkakarvaslakki (Gymnopilus fulgens) *Ruskokarvaslakki (Gymnopilus picreus) == Lähteet == == Aiheesta muualla == *MushroomExpert: The Genus Gymnopilus *UniProt, Taxonomy: Gymnopilus *